internet vaartha 154 Views
హైదరాబాద్‌ : ఆరోగ్య పరంగా వంద సంవత్సరాల చరిత్రకలిగిన ప్రాచీన ఎఫ్‌ఎంసిజి సంస్థ హందర్ద్‌ హైదరాబాద్‌లో యునాని వైద్య కేంద్రాన్ని ప్రారంభించింది. హందర్డ్‌ లేబొరేటరీస్‌ దేశంలోని రిటైల్‌ మార్కెట్‌కు విస్తరించాలని నిర్ణయించింది. ఢిల్లీలో కేంద్రం ప్రారంభించిన హందర్ద్‌ తెలంగాణ రాజధానిలో రెండో యూనాని వైద్య కేంద్రాన్ని ప్రారంభిస్తోంది. తెలంగాణ ఉపముఖ్య మంత్రి మహమూద్‌ఆలీ ఈ కేంద్రాన్ని లాంఛనంగా ప్రారంభించారు. హందర్ద్‌ ఇండియా చీఫ్‌ మార్కె టింగ్‌ అధికారి మన్సూర్‌ ఆలీ మాట్లాడుతూ సహజ మూలికా ఔషధాల ద్వారా పరిష్కార మార్గాలు కల్పిస్తాని కస్టమర్లలో పెరిగిన డిమాండ్‌మేరకు ఆరోగ్యం, స్వస్థత పర్శిమ అభివృద్ధిని సాధిస్తున్నదన్నారు. ప్రముఖ యునాని బ్రాండ్లు మూలికలతో కూడిన ఎఫ్‌ఎంసిజి ఉత్పత్తుల తయారీలో హందర్ద్‌ ఇండియా పరంగా రూహ్‌ అఫ్జా, సఫీ బ్లడ్‌ప్యూరిఫ యర్‌, రోఘన్‌ బాదం, శిరిన్‌ జోషినా సువాలిన్‌, చింకారా ట్రానిక్‌ ప్రముఖమైనవని ఆయన అన్నారు. మధుమేహం, కాలేయం, హృద్రోగం, పిత్తాశ యం, సంతానోత్పత్తి, మహిళల ఆరోగ్యం, కిడ్నీ మూత్రవ్యాధులు వంటి సమస్యలకు యునాని ఔషధాలు ఎంతో ఉపకరిస్తాన్నారు. ఏడాది ఆరు కేంద్రాలుగా విస్తరించదలిచామని, వచ్చే ఏడాదికి పది యునాని కేంద్రాల ఏర్పాటుకు విస్తరించనున్నట్లు తెలిపారు. ప్రస్తుతం రూ.600కోట్లుగా ఉన్న హందర్ద్‌ టర్నోవర్‌ వచ్చే ఏడాదికి 20శాతం పెరిగే అంచనాలున్నాయని మన్సూర్‌ ఆలీ వివరించారు.